b'\n_START_ARTICLE_\nBendiksenprisen\n_START_PARAGRAPH_\nBendiksenprisen er en norsk musikkpris som gis av Kulturdepartementet og administreres og deles ut av artistorganisasjonen GramArt. Prisen ble opprettet i 2009 i anledning GramArts 20-\xc3\xa5rsjubileum og ble delt ut f\xc3\xb8rste gang 20. mai 2010._NEWLINE_If\xc3\xb8lge GramArts hjemmesider, skal prisen bidra til talentutvikling innen norsk popul\xc3\xa6rmusikk og \xc2\xabv\xc3\xa6re et bidrag til en artist som allerede har kommet et stykke p\xc3\xa5 vei i sin karriere, som enten har minst en kommersiell utgivelse eller har konsertvirksomhet av et visst omfang \xc3\xa5 vise til.\xc2\xbb Vinneren mottar et bel\xc3\xb8p p\xc3\xa5 100 000 kroner. Prisen er kalt opp etter Arne Bendiksen. F\xc3\xb8rste og andre pris ble delt ut av kulturminister Anniken Huitfeldt.'